CELEX: 62019TN0306
Language: hu
Date: 2019-05-17 00:00:00
Title: T-306/19. sz. ügy: 2019. május 17-én benyújtott kereset — Graanhandel P. van Schelven kontra Bizottság

19.8.2019   
            
            
               HU
            
            
               Az Európai Unió Hivatalos Lapja
            
            
               C 280/42
            
         
      2019. május 17-én benyújtott kereset — Graanhandel P. van Schelven kontra Bizottság
      (T-306/19. sz. ügy)
      (2019/C 280/58)
      Az eljárás nyelve: angol
      
         Felek
      
      
         Felperes: Graanhandel P. van Schelven BV (Nieuwe Tonge, Hollandia) (képviselő: C. Almeida ügyvéd)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg az (EU) 2019/446 bizottsági végrehajtási rendelet (1) 1. cikkének (3) bekezdését;
               
            
                  —
               
               
                  kötelezze az alperest az (EU) 2019/446 rendelet elfogadásához vezető valamennyi releváns dokumentum bemutatására.
               
            
         Jogalapok és fontosabb érvek
      
      Keresete alátámasztása érdekében a felperes öt jogalapra hivatkozik.
      
                  1.
               
               
                  Az első jogalap azon alapul, hogy a „Control Union Certifications” (CUC) európai ökológiai tanúsító szervként való elismerésének Bizottság általi visszavonása önkényesnek tűnik, mivel hamis tényeken alapul.
               
            
                  2.
               
               
                  A második jogalap a felperes ahhoz való alanyi jogának megsértésén alapul, hogy védelemben részesüljön a Bizottság által a harmadik országokban uniós ökológiai ellenőrzések folytatására kijelölt ökológiai tanúsító szervek elismerésének önkényes visszavonásával szemben. A felperes nem részesült védelemben az ökológiai termékek piacán jelen lévő versenytársként fennálló érdekei tekintetében.
               
            
                  3.
               
               
                  A harmadik jogalap azon alapul, hogy a CUC uniós ökológiai tanúsító szervként való elismerésének visszavonása megakadályozza az évtizedes múlttal rendelkező kereskedelmi kapcsolatok keretében az ökológiai termékekkel való ellátást, közvetlenül érintve a felperes mint importőr jogait. E közvetlen érintettség a vitatott rendeleten alapul, mivel importőrként a felperes a CUC által kibocsátott ellenőrzési tanúsítványok jogosultja volt, amelyek révén a felperes beléphetett az ökológiai élelmiszerek és takarmányok uniós piacára. A CUC a Fekete-tenger régiójában található gazdaságok ökológiai tanúsító szerve, és a felperes legnagyobb beszállítója e régióból szerzi be az ökológiai termékeket.
               
            
                  4.
               
               
                  A negyedik jogalap azon alapul, hogy a Bizottság megsértette a felperes ahhoz való jogát, hogy a gazdasági tevékenységébe történő beavatkozásra kizárólag arányos módon kerüljön sor, továbbá megsértette a felperes tulajdonjogának és vállalkozási szabadságának alapvető biztosítékát.
               
            
                  5.
               
               
                  Az ötödik jogalap, amely a felperes második kereseti kérelmével kapcsolatos, a Bizottság dokumentumaihoz való hozzáférésre irányul azon az alapon, hogy a felperest az uniós jog alapján általános hozzáférési jog illeti meg, amely a vonatkozó emberi jogi eszközök által védelemben részesített tisztességes eljárás biztosítékán a és meghallgatáshoz való jogon alapul.
               
            
         (1)  A 834/2007/EK tanácsi rendeletben az ökológiai termékek harmadik országból származó behozatalára előírt szabályozás végrehajtására vonatkozó részletes szabályok meghatározásáról szóló 1235/2008/EK rendelet módosításáról és helyesbítéséről szóló, 2019. március 19-i (EU) 2019/446 bizottsági végrehajtási rendelet (HL 2019. L 77., 67. o.).